NaiveNeuron/SloPal huggingface dataset:
Jasaň, Viliam, poslanec NR SR (2014-03-19):
Dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci a aby za gestorský výbor určila hlasovaním Výbor Národnej rady Slovenskej republiky pre sociálne veci. Zároveň, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Mikolaj, Ján, poslanec NR SR (2010-10-15):
Ďakujem pekne za slovo. Pán poslanec Marcičin, dobre som to povedal, dobre som to povedal? (Reakcia poslanca Marcinčina.) ...-nčin, ospravedlňujem sa. Ale otázka je, že prečo tento jeden jediný predmet do zákona, keď v zákone nie je ani slovenský jazyk, ani žiadne iné predmety? Po druhé, keď stačí anglický jazyk vedieť ovládať, prečo by nemohol byť ako druhým jazykom? Prečo trváte na tom, že to musí byť prvý jazyk? Pán poslanec Laurenčík, to, že tí chlapci alebo dievčatá na tých bilingválnych gymnáziách vedia aj druhý, tretí jazyk, neznamená, že v ňom môžu študovať. A ja hovorím o tom, že keď sa osem rokov učí, alebo päť rokov, keď sa učí a všetky odborné predmety a všetky, celú terminológiu má vo francúzskom jazyku, tak je, má možnosť ísť študovať do Francúzska na Sorbonnu. No a vy keď mu poviete, že sa bude musieť učiť najskôr anglicky ako prvý jazyk a francúzsky ako druhý, nemôže ísť potom s tým druhým jazykom študovať a to je neskutočná škoda, ktorú týmto, týmto spravíte. Pokiaľ ide, pán poslanec Fronc, komplimenty si nechaj (povedané so smiechom), od teba ich nepotrebujem a nežiadam. A pokiaľ ide o osemročné gymnáziá, ty predsa musíš vedieť, že sme dostali výčitku z OECD kvôli rovnosti šancí, že každý musí mať – a je rada, rada, teda záznam z Rady ministrov Európskej únie, kde sa hovorí, že by sa nemali segregovať deti do veku 14 rokov. Čiže to sú dva dokumenty a každá hodnotiaca správa OECD nám vyčíta, že segregujeme deti do 14. roku ich života. Preto sme, preto sme, preto sme ten limit tam na doporučenie OECD museli dať. (Ruch v sále.)
Žiga, Peter, podpredseda NR SR (2024-01-08):
S reakciou na faktické poznámky pán poslanec Spišiak.
Bugár Béla, podpredseda NR SR (2011-12-01):
Pán poslanec, netelefonujte v rokovacej sále.
B. Bugár, podpredseda NR SR: (2002-06-20):
Pýtam sa pána ministra, či chce zaujať stanovisko k rozprave. Áno. Nech sa páči, máte slovo. J. Macejko, minister dopravy, pôšt a telekomunikácií SR: Ďakujem pekne. Chcem zareagovať na vystúpenie pani poslankyne Belohorskej. O týchto skutočnostiach som zatiaľ informovaný nebol. Ak má také vedomosti, že s mobilnými telefónmi sa deje niečo, čo nie je v súlade so zákonom, má možnosť obrátiť sa na príslušné orgány, ale týmto orgánom nie je ministerstvo dopravy, pôšt a telekomunikácií. Ďalej k týmto vystúpeniam predrečníkov zaujímam len také stanovisko, že pri príprave vládneho návrhu zákona prebehli mnohé rokovania. Výsledkom bol taký vládny návrh, ktorý máte na stole, a preto ako člen vlády zaujímam takéto stanovisko, že účinnosť zákona a účinnosť paragrafov, ktoré sú v bode 15, by mala zostať taká, aká bola navrhnutá vo vládnych návrhoch, čiže od 1. 1. 2003. Ďakujem pekne.
Kalmárová, Viera, poslankyňa NR SR (2024-01-25):
Áno, ďakujem. Položím ju pani ministerke, možno mi bude vedieť aj ona odpovedať. Progresívne Slovensko podalo návrh, ktorým sa do Trestného zákona zavádza definícia domáceho násilia. Je to definícia, ktorá sa teda používa v mnohých krajinách Európskej únie, to znamená, že nie je jasné, prečo sa u nás o tom vedie taká dlhá diskusia. Pani štátna tajomníčka Kurilovská v jednej z televíznych relácií povedala, že si vie predstaviť podporu tomuto návrhu. A ja som sa pána ministra chcela opýtať, či súhlasí s názorom pani štátnej tajomníčky a či si on tiež vie predstaviť podporu návrhu, ktorý v tejto veci podalo Progresívne Slovensko. Takže poprosím vás, ak budete taká láskavá a tlmočte túto otázku pánovi ministrovi. Ďakujem pekne.
Hrnčiar, Andrej, podpredseda NR SR (2017-04-05):
Končím možnosť nahlásiť sa s faktickými poznámkami. Nech sa páči, pani poslankyňa Macháčková.
Grendel, Gábor, podpredseda NR SR (2021-06-23):
Ďakujem, pán poslanec. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Svrček ako jediný. Končím možnosť prihlásiť sa do rozpravy. Nech sa páči, pán poslanec.
Sulík, Richard, predseda NR SR (2010-10-14):
Pán minister, prepáčte, žiadam kolegu z SDKÚ, aby v miestnosti netelefonoval, je to zakázané podľa rokovacieho poriadku. Prosím, opustite miestnosť. Veľmi pekne vám ďakujem.
Šeliga, Juraj, podpredseda NR SR (2021-03-18):
Ja sa snažím vyvažovať tú pochvalu pána Suju, tak teraz musím ustúpiť vám. Nech sa páči.
Podmanický, Ján, poslanec NR SR (2012-08-03):
Ďakujem pekne. Pani poslankyňa, pani podpredsedníčka, ja budem reagovať len na jednu vetu, ktorú ste povedali. Povedali ste, že 1,5 miliónu ľudí berieme viac ako polovicu toho, čo našetrili. Mali ste zrejme na mysli tých 5,5 mld., čo si ľudia ušetrili v druhom dôchodkovom pilieri. Nie je to tak, pani poslankyňa, a na tieto peniaze sa nesiaha, pretože tým, že ľudia majú osobné, svoje osobné dôchodkové účty, tak im tie nasporené peniaze zostávajú. Je pravda, že im bude teraz pribúdať menej peňazí, vzhľadom na zníženie tých odvodov, ale zas to budú mať kompenzované prvým pilierom, ktorý je momentálne výnosnejší, než druhý pilier, ktorý je stratový. Práve v roku 2015 sa ukážu prvé čísla, keď je vážny predpoklad, že druhý pilier bude mať až o 20 % nižšiu výnosnosť než prvý pilier. A nie je pravda, že to bolo spôsobené Madejovou novelou, pretože výnosnosť dôchodkových fondov začala klesať pol roka pred zavedením Madejovej novely. Takže nesúvisí vôbec, nejaké zásahy počas prvej vlády Roberta Fica do dôchodkového systému s poklesom výnosnosti druhého piliera.
Hort, Milan, podpredseda NR SR (2011-02-01):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Krátky, Rastislav, poslanec NR SR (2024-02-27):
Prosím, pán predseda, aby ste dali hlasovať o tom, že Národná rada sa v súlade § 73 ods. 3 písm. c) o rokovacom poriadku posunie a prerokujeme že tento návrh v druhom čítaní, prosím.
Figeľ, Ján, podpredseda NR SR (2013-10-25):
Ďakujem, ďalším a posledným prihláseným do rozpravy je Viliam Novotný. Nech sa páči.
Hort, Milan, podpredseda NR SR (2010-08-10):
Vážený pán predsedajúci, vážená pani premiérka, milí členovia vlády, vážené kolegyne, kolegovia, naozaj nebudem dlho rozprávať, ale vypočul som si kultúrny príspevok pána poslanca Kaliňáka a v jeho závere ospravedlnenie pána predsedu SMER-u a podpredsedu parlamentu Roberta Fica, kvôli ktorému vraj nie je na dnešnom rokovaní. Dozvedel som sa, že je na pietnej spomienke na prvé výročie úmrtia 20 baníkov v Handlovej. Chcel by som povedať, že dostali sme pozvánku viacerí od pána primátora Handlovej, od pána Ing. Rudolfa Podobu. Dnes ráno o 9.30 hod. je v Handlovej rozozvučanie zvonov na kostole sv. Kataríny a 9.30 hod. začína možnosť Handlovčanov pri pamätníku na Ulici 29. augusta zapáliť sviečku. Program, ktorý hovorí o spomienke na túto tragédiu, začína večer o 19.00 hod. zádušnou omšou. Dnes dopoludnia a celý deň sa v Handlovej nič také, čo je pietny akt, nedeje. Ja sa chcem spýtať, či pán Fico je kostolník alebo zvonár v kostole, lebo nevidím iný dôvod, prečo by tam mal byť. A po druhé, ak ste tu spomínali, pán kolega, pán poslanec, také výrazy ako diletant a hoštapler, čo som bol z toho veľmi smutný, tak sa pýtam, v Slovníku cudzích slov, čo na seba nájdete a na svojho predsedu, keď sa ešte za túto tragédiu schovávate pri flákaní sa v robote, v parlamente? Ďakujem. (Potlesk.)
R. Madej, poslanec: (2007-05-17):
Bod 5 spoločnej správy: ide o pozmeňujúci návrh, ktorý predložila pani poslankyňa Žitňanská na ústavnoprávnom výbore a rieši postup pri uplatňovaní záložného práva. Môžem povedať, že vecne aj odborníci z ministerstva spravodlivosti tento návrh pochválili. Možno hovoriť o tom, že pre koho je výhodný viac alebo menej, ale rieši do istej miery uspokojovanie pohľadávok tak, aby pri veľmi nízkych pohľadávkach mal prednostné právo pri tých v prípade zákonného záložného práva, aby mohlo toto právo prejsť na väčšieho veriteľa, častokrát hypotekárnu banku. Preto, aby táto právna úprava bola systémová, kedykoľvek môže vzniknúť iné zákonné záložné právo, možno v inom zákone, v inom predpise je, bolo by dobré, aby táto právna úprava bola súčasťou civilného kódexu Občianskeho zákonníka, a preto si myslím, že ak budeme novelizovať v najbližšom období Občiansky zákonník, túto právnu úpravu môžeme doň prijať. A osobne urobím všetko pre to, naozaj, aby sa tak stalo. Ale prosím, aby sa v súčasnosti do zákona o vlastníctve bytov a nebytových priestorov táto právna úprava neprijala. Ďakujem pekne.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme o skrátení lehoty. (Hlasovanie.) Prítomných 133, za 72, proti 46, zdržalo sa 13, 2 nehlasovali. Konštatujem, že sme skrátili lehoty, môžme pristúpiť k jednotlivým hlasovaniam.
Šebová, Zuzana, poslankyňa NR SR (2018-10-24):
Žiadam o opravu hlasovania, tlač 1160, chcela som hlasovať za. Ďakujem.
Laurenčík, Milan, podpredseda NR SR (2020-11-04):
Ďakujem za slovo. Vážený pán podpredseda, kolegyne, kolegovia, ja by som len chcel osviežiť pamäť pánovi podpredsedovi Blanárovi a možnože aj pánovi poslancovi Ficovi, aby si spomenuli na minulé volebné obdobie, kto tu kádroval. Poviem len jedno meno: Ľubomír Galko. Ďakujem. (Potlesk.)
Dostál, Ondrej, poslanec NR SR (2023-12-06):
Hovorím o skrátenom legislatívnom konaní, o tom, že toto nie je dôvod na skrátené legislatívne konanie, že dôvod na skrátené legislatívne konanie by bol, ak by sa znižovali výdavky a ja sa tu opieram o ten návrh, ja neviem, či ste ho čítali, pán podpredseda, ja som ho čítal. V tom návrhu sa napríklad hovorí, že nižšia zadlženosť krajiny poskytne vláde Slovenskej republiky vyššiu mieru flexibility pri uplatňovaní fiškálnej politiky. Alebo uvoľnené finančné zdroje bude možné využiť na ďalšie dôležité oblasti, akými sú napríklad sociálne programy, infraštruktúra a investície do vzdelávania. Čiže nie značné hospodárske škody, o ktorých hovorí zákon o rokovacom poriadku, ale to, že vláda si chce vytvoriť ďalšie zdroje, ktoré chce, teda jej rečou finan... flexibilne využiť, ale v skutočnosti chce ďalej plytvať verejnými financiami. To, prečo o tom hovorím, je, že to nie sú dôvody, ktoré predpokladá zákon o rokovacom poriadku na skrátené legislatívne konanie. To, aby mohla vláda rozhodzov... rozhadzovať viac, a preto potrebuje viac peňazí vybrať od občanov, nie je hroziaca značná hospodárska škoda, je to jej politický záujem, ktorý môže presadiť, ak má v parlamente väčšinu, ale mala by ho presadiť legislatívnym postupom, ktorý je v súlade so zákonom o rokovacom poriadku. Ak by neprišla k tomu, že, že potrebuje to presadiť skráteným legislatívnym konaním, tak by tu ani toto moje vystúpenie dnes nezaznelo. Ale keďže tie dôvody, ktoré sú tam uvedené nezodpovedajú zákonu o skrátenom legi... teda zákonu o rokovacom poriadku, neriešia žiadne značné hospodárske škody, ale naopak, a dokonca je to tam priznané, v samotnom návrhu je priznané, že tam nejde o značné hospodárske škody, aj keď je to tam uvedené, že je, ale z toho textu je zrejmé, že len vláda potrebuje viac peňazí, aby mohla viac plytvať, a to nie je dôvod na to, aby Národná rada schválila skrátené legislatívne konanie. Ďakujem.
Pleštinská, Zita, poslankyňa NR SR (2021-12-02):
Pán predseda, dajte, prosím, hlasovať spoločne o bodoch 1 až 11 zo spoločnej správy s odporúčaním gestorského výboru schváliť.
Šudík, Tomáš, poslanec NR SR (2023-03-30):
Ďakujem za slovo, pán predsedajúci. Áno, pán minister, pýtal som sa to viackrát, pretože častokrát mi to prišlo, že moja otázka bola o voze a vy ste hovorili o koze. Zas ste neodpovedali na moju otázku, ako som ju kládol, ale dali ste možnosti, ako odpovedať na niečo iné, na čo som sa ja vlastne nepýtal. Ja som presvedčený o tom, že pán K. vedome klamal, uviedol nepravdivé informácie. Už asi všetci si môžme domyslieť, prečo tak robil, a som presvedčený o tom, že porušil interné smernice, a ďakujem aj touto cestou za vašu odpoveď (povedané so smiechom), že ste ju prišli zodpovedať, budem mať do ďalších hodín otázok určite ďalšie otázky, pretože mám ešte čas aj na májovej, aj na júnovej schôdzi, a asi každému záleží na tom, aby bola na Slovensku spravodlivosť a pravda. Ja si nemyslím, že to bolo – v úvodzovkách – čisté, takže budem sa naďalej pýtať s ďalšími doplňujúcimi otázkami a budem na to využívať možnosti, aké ako poslanec mám, to sú hodina otázok aj interpelácie, určite počas ďalších riadnych schôdzí. Ďakujem.
Mazurek, Milan, poslanec NR SR (2020-04-07):
Martin, ďakujem ti pekne za tvoje vystúpenie. V podstate sa stotožňujem s tým, čo si hovoril, ale musím ti trochu vytknúť ten prístup, keď si hovoril o tom, že vláda by mala vyjednať nejaké lepšie podmienky s tými bankami, pretože na jednej strane banky sa prezentujú teraz v nejakom spásonosnom svetle ohľadne toho, že idú predlžovať to jeho splácanie úverov a odpustia na šesť či deväť mesiacov svojim klientom, ale na druhej strane si už neodpustia tie úroky, ktoré sa hromadia za to mesa..., za to obdobie, na ktoré to týmto klientom predĺžia, a tým pádom, ako si povedal, na každom jednom klientovi zarobia nejakých pár stoviek eur. V prípade takých inštitúcií, ako sú banky, ktoré pôsobia na Slovensku, a ich čistý zisk sa ráta v stovkách miliónov eur, jednoducho takáto vec nemá nejakú, nejaké adekvátne opodstatnenie. A podľa môjho názoru nie je teraz nutné hľadať nejaký kompromis s bankami, v žiadnom prípade. Národná rada by mala jednoznačne a jasne rozhodnúť, žiadne úroky si za tých šesť či deväť mesiacov rátať nebudete. A basta. Nie je predsa pekné, keď na jednej strane hovoríme ľuďom, treba sa jednoducho, treba si pritiahnuť opasok, podnikateľom, malým živnostníkom, prevádzkovateľom, ja neviem, reštaurácií, kaviarní povieme, zoberte si úver, ale bankám povieme, áno, vaše úroky sa budú rátať a o toľko sa predražia úvery týchto klientov. To znamená z môjho pohľadu to nie je fér, pretože inštitúcie ako banky sa majú kde uskromniť, pretože ich príjmy sú priam neuveriteľné. A z tohto hľadiska hovorím jasne, Národná rada by mala jednoznačne a jasne rozhodnúť, že nič také sa akceptovať nebude.
Pellegrini, Peter, podpredseda vlády SR pre investície a informatizáciu (2016-12-07):
Ďakujem veľmi pekne. Vážený pán podpredseda, vážené panie poslankyne, vážení páni poslanci, vážení hostia, dovoľte, aby som uviedol v druhom čítaní návrh zákona, ktorým sa mení a dopĺňa zákon č. 305/2013 Z. z. o e-Governmente. Keďže sme o ňom včera a dnes hovorili už veľmi veľa, dovoľte len, aby som pripomenul, že ide o návrh zákona, ktorým sa navrhuje predlžiť lehotu povinnej aktivácie elektronických schránok pre právnické osoby zapísané v Obchodnom registri o pol roka, to znamená do 1. 7. 2017. Dovoľujem si požiadať ctené plénum o podporu a vyjadriť presvedčenie, že tak ako si ju získal počas rokovanie aj ústavnoprávneho výboru, aj výboru pre verejnú správu, kde bol schválený jednomyseľne, že takú širokú podporu nájde naprieč politickým spektrom aj pri hlasovaní o jeho znení ako o celku dnes popoludní. Ďakujem veľmi pekne.
Grendel, Gábor, podpredseda NR SR (2021-09-16):
„Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Danko, Andrej, predseda NR SR (2017-06-14):
Ďakujem. Keďže pán poslanec Viskupič bol posledne prihlásený ústne do rozpravy, vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Zajac, Peter, poslanec NR SR (2011-06-28):
Vážený pán poslanec Maďarič, ja vám veľmi dobre rozumiem, právo na odpoveď bolo súčasťou propagandy a propagandistických kampaní a to, čo vy robíte, to sú čisté propagandistické kampane. Jednu z tých propagandistických kampaní tu počujeme dnes celé popoludnie a týka sa relácie Lampa. Nie je to prvýkrát, aby som bol presný, je to tretíkrát, raz to bolo v Slovenskej televízii, druhýkrát to bolo v Slovenskom rozhlase a tretíkrát to je teraz. Ja vám rozumiem druhýkrát, pretože vám Lampa svojou otvorenosťou prekáža. Prekáža vám neuveriteľným spôsobom a chcete ju zničiť, vy ju chcete zničiť priam bytostne a živočíšne. Lenže Lampa je verejnoprávna relácia. A to, že niekto do Lampy nepríde alebo odmietne prísť, ako to bolo v prípade Cervanová, vážený pán poslanec Jarjabek, keď vy hovoríte o vyváženosti, to, že tam nepríde niekto, pretože odmietne prísť (reakcie z pléna), to tiež nejakým spôsobom svedčí o čom, prečo nechce prísť... (Prerušenie vystúpenia predsedajúcim.)
Valášek, Tomáš, poslanec NR SR (2021-07-01):
Veľká vďaka za tú odpoveď, pán minister, ktorá išla nad rámec dokonca pôvodne položenej otázky. Vďaka aj za ten konštruktívny prístup, ktorý je v príkrom rozpore s vaším predrečníkom. Mňa len mrzí, samozrejme, že nie všetci ministri tejto vlády vedia oceniť ako vy, že otázky, ktoré sa občania pýtajú, na margo či fungovania karantény, eKarantény, či fungovania očkovania, sú legitímnymi otázkami a teší ma, že vy osobne ich nepovažujete za zbytočné a hlúpe. Ďakujem.
Müllerová, Emília, poslankyňa NR SR (2013-12-04):
Vážený pán predseda, v rozprave vystúpili dvaja páni poslanci. Nepodali žiadny pozmeňujúci ani doplňujúci návrh. Preto, prosím, pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2018-05-28):
Ďalší v rozprave, pán poslanec Krajniak, nech sa páči.
Danko, Andrej, predseda NR SR (2018-11-29):
Otváram všeobecnú rozpravu. Pán minister, ospravedlňujem sa, dal som vám zlú informáciu, sú prihlásení traja. Krajniak; pán poslanec Krajniak, Kiššová a pán poslanec Mihál. Nech sa páči, pán poslanec Krajniak.
Bugár, Béla, podpredseda NR SR (2017-09-14):
Ďakujem. Otváram všeobecnú rozpravu. Konštatujem, že som nedostal žiadnu písomnú prihlášku. Preto otváram možnosť sa ústne prihlásiť do rozpravy. Nikto sa nehlási. Vyhlasujem rozpravu za skončenú. Pani navrhovateľka, dúfam, že... Ďakujem pekne. Takže prerušujem rokovanie o tomto bode programu. A teraz pristúpime k prvému čítaniu o návrhu poslancov Anny Zemanovej. Renáty Kaščákovej, Milana Laurenčíka, Martina Klusa, Vladimíra Slobodu na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení (tlač 640). Dávam slovo poslankyni Zemanovej, aby návrh zákona uviedla. (Rokovanie o návrhu poslancov Národnej rady Slovenskej republiky Anny Zemanovej, Renáty Kaščákovej, Milana Laurenčíka, Martina Klusa a Vladimíra Slobodu na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 640.)
Žiga, Peter, podpredseda NR SR (2024-01-17):
Ďakujem pekne. Na vaše vystúpenie evidujem dvanásť faktických poznámok, čiže asi set týchto faktických poznámok, ukončíme dnes aj tým pádom rozpravu a začneme zajtra potom o deviatej hodine. Čiže pani poslankyňa Kleinert vystúpi v rozprave zajtra ráno. A prvý s faktickou poznámkou, pani poslankyňa Števulová.
Maďarič, Marek, poslanec NR SR (2011-02-04):
Pán poslanec Muňko, akokoľvek budú naši koaliční kolegovia ironizovať, tvoj príspevok bol veľmi užitočný, pretože bol nasýtený faktami, ktoré osviežia našu pamäť a veľmi pekne ilustrujú, kto sa v priebehu uplynulých mesiacov ako choval a vyjadroval k problematike volieb a špeciálne aj voľbe generálneho prokurátora, a veľmi krásne dokazuje rôzne účelové zmeny postojov. A tu sa snaží koalícia tváriť, že dnes rokujeme o niečom, kde v podstate ide o nejakú nevinnú novelu rokovacieho poriadku. A sú veľmi nervózni z toho, že my tým, ako z rôznych uhlov pohľadov vystupujeme a reagujeme, či už sú to uvažovanie o tých veciach, alebo aj – ako v tvojom prípade – uvádzanie faktov, dávame najavo a dokazujeme, že tu nejde o nevinnú novelu rokovacieho poriadku, že tu ide o veľmi závažné zmeny, ktoré krivia demokraciu a ktoré hlavne vedú k účelovému spolitizovaniu, obsadeniu generálnej prokuratúry s ďalekosiahlymi negatívnymi dôsledkami. Takže ďakujem ti, pán poslanec, že si tým, ktorí tu sedia, tú pamäť osviežil a ostane to napokon aj v záznamoch a možno sa s tým niekedy niekto zoznámi a bude si môcť porovnať tie slová, ktoré boli vyslovované zo strany koalície predtým, teraz, potom. Ďakujem.
Grendel, Gábor, podpredseda NR SR (2021-05-12):
S reakciou na faktické poznámky pán podpredseda Národnej rady Juraj Blanár.
Blaha, Ľuboš, podpredseda NR SR (2024-01-18):
Pán poslanec Michal Šipoš.
Glváč, Martin, podpredseda NR SR (2018-12-06):
Ďakujem. Tretia otázka je od pána poslanca Kéryho, je v sále, a znie: „Vážený pán predseda vlády, ktoré najvýznamnejšie sociálne opatrenia sú zahrnuté v rozpočte na rok 2019?“ Nech sa páči.
Laurenčík, Milan, podpredseda NR SR (2021-11-23):
Na faktické poznámky bude teraz reagovať pán poslanec Juraj Krúpa. Nech sa páči.
Paška, Pavol, predseda NR SR (2013-09-10):
Pán poslanec Viskupič.
P. Hrušovský, poslanec: (2007-03-28):
Kresťanskodemokratické hnutie, ja som hovoril, sa veľmi aktívne podieľalo na tom, aby sme prijali dobrý návrh uznesenia. Žiaľ, vy ste ho storpédovali a je mi ľúto Slovenskej národnej strany. Už tu v takej krátkej histórii novodobej slovenskej štátnosti zaznelo, že národná hrdosť a česť Slovenskej národnej strany končí pred dverami Slovenskej poisťovne. Ak by som mal parafrázovať, slovenská česť a národná hrdosť v otázke Kosova skončila pred dverami Elektry, čo mi je veľmi ľúto, milí priatelia. (Potlesk.)
Farkašovský, Karol, poslanec NR SR (2017-05-11):
Chcel by som sa teda ešte opýtať, že v mene tých občanov, ktorí tam žijú v regióne a ktorých sa tá hradná uzávera, ak by som to takto poeticky nazval, aj bytostne dotýka, aj z hľadiska podnikania, aj živobytia, moja otázka znie, či tento proces revitalizácie, obnovy a všetkého, čo s tým súvisí, či by sa nedalo nejakým spôsobom tento proces urýchliť. A keď, tak ako?
M. Duray, poslanec: (2003-12-03):
Prosím, pán podpredseda, dajte o tom hlasovať.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 140 prítomných, 87 za, 38 proti, 14 sa zdržalo, 1 nehlasoval. Konštatujem, že sme schválili vládny návrh novely zákona o podpore cestovného ruchu. Keďže sme vyčerpali všetky body hlasovania, vyhlasujem dvojminútovú prestávku a budeme pokračovať v prerušenej rozprave. A procedúry ešte máme, nech sa páči. Pán poslanec Baláž.
A. Belousovová, podpredsedníčka NR SR: (2009-04-22):
Pani poslankyňa Tóthová, máte slovo.
Grendel, Gábor, podpredseda NR SR (2020-09-29):
Pán poslanec Krajčír.
Šutaj Eštok, Matúš, poslanec NR SR (2020-07-23):
Ďakujem pekne. Pán Gyimesi, to by bolo úplne v poriadku, keby pán Matovič prepadol, opakoval ročník tak ako tí velikáni, ktorých ste k nemu prirovnali, ale on ukradol diplomovú prácu. On nič nezopakoval, žiadny ročník. On sprosto ukradol diplomovú prácu, priznal sa k tomu a niekoľkokrát o tom klamal, čiže toľko asi k tomu. A tá neskutočná stopa, ktorú on v politike na Slovensku zachová, no on ju už ju zachoval. Je prvý premiér, ktorý je prvým človekom, ktorý je zároveň podvodník, zlodej, plagiátor a klamár na čele vlády. Myslím si, že tá stopa bude ozaj ohromná. Pán Pčolinský, prosím vás, vy ste minulé volebné obdobie odvolali pána Danka za čo? Za čo? Za personálne nominácie alebo za to, že ukradol diplomovú prácu, tak ako ukradol aj pán Matovič?! Prosím vás táto schizofrénia, ktorú tu máte, celá vládna koalícia, že sa nehanbíte. Presne ste to vo vašej faktickej poznámke vystihli. Vodu, víno kážete..., vodu kážete, víno pijete. A tie štátne, tie, tie nominácie do štátnej služby, som veľmi rád, že toto priznávate, že ste začali politické čistky ako v 50. rokoch. Ja som rád, že to hovoríte na rovinu. Mali ste to povedať vašim voličom, ale ešte pred voľbami, lebo ste sľubovali niečo úplne iné. Keby ste im vtedy povedali, vážení voliči, dajte nám váš hlas a my urobíme politické čistky ako v 50. rokoch, dneska by sme boli ticho. Vy ste sľubovali odpolitizovanie štátnej služby a tí ľudia, ktorých tam dávate, ak to sú odborníci, tak spánombohom. Sami dobre viete, že tie kádre nemáte, a je to jedna banda amatérov. Ďakujem pekne.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 130 poslancov, za 128, zdržali sa 2. Uvedený návrh schválili.
Hrnčiar, Andrej, podpredseda NR SR (2019-06-26):
Pán poslanec Klus.
Majorová Garstková, Jana, poslankyňa NR SR (2022-11-29):
Ďakujem pekne za slovo. Tak ja by som ešte raz povedala, že v Bukovských vrchoch bolo za posledných šesť rokov, čiže za obdobie rokov 2017 až doteraz, 2022, celkovo 33 zásahov, čiže priemerne päť a pol zásahu ročne. V tomto prípade sa dá skutočne povedať, že bude finančne aj personálne efektívnejšie, ako povedala moja kolegyňa, aby občasnú záchranu v týchto oblastiach robili iné zložky integrovaného záchranného systému v spolupráci s Horskou záchrannou službou. Ešte keď môžem doplniť, tak zrušenie navrhovaných horských oblastí umožní presunúť tieto personálne kapacity do iných oblastí s vyššou úrazovosťou a s náročnosťou záchranných akcií. Aj keď budú horské oblasti Javorníky, Moravsko-sliezske Beskydy a Bukovské vrchy vlastne zrušené alebo vyňaté z tohto zákona, záchrana tam bude naďalej prebiehať inými zložkami integrovaného záchranného systému a do budúcnosti bude veľmi dôležité, veľmi dôležitá bude spolupráca Hasičského a záchranného zboru, či už dobrovoľných, alebo profesionálnych zložiek, ako rovnako aj Horskej záchrannej služby, profesionálnych alebo dobrovoľných záchranárov. Ja možno ešte keď môžem takto doplniť, tak pri tých zásahoch, čo tam boli, tak za celú existenciu Polonín nebolo nutné nasadiť ani doteraz záchranárov z iných stredísk. Ďakujem pekne za slovo.
Jakab, Elemér, poslanec NR SR (2015-10-01):
Ďakujem pekne. Len by som chcel poďakovať pánovi ministrovi za odpoveď a ďalšiu otázku nemám. Ďakujem pekne, pán minister.
Danko, Andrej, predseda NR SR (2019-02-08):
Pán Poslanec Heger.
Grendel, Gábor, podpredseda NR SR (2020-05-13):
Takže môžme teraz prerušiť?
Baláž, Vladimír, poslanec NR SR (2018-06-13):
Ďakujem. Pán predseda zdravotného výboru, na 99,9 % musím súhlasiť so všetkým, čo si povedal. To si nechal iba kúsok, lebo to už by bolo nie celkom normálne, keby som úplne so všetkým súhlasil. Ale veľmi dobre tam bolo toľko bodov načrtnutých, čo treba asi urobiť, že ja by som sa pridával alebo hlásil do nejakej skupiny, ktorá by chcela rozprávať o tom, že ako s týmto problém ísť ďalej. Je tam naozaj strašne veľa vecí, ktoré sme zanedbali. S tým súhlasím. To hovorili tu viacerí ľudia. A naozaj sme sa dostali, a cítim to aj ja tak, že vplyvom vedenia sesterských organizácií do stavu, kedy sestry sa vytvárajú ako keby nejaký výlučný prvok v tom celom systéme a už ich naozaj už ten pacient až tak veľmi nezaujíma, ako iba svoje vlastné postavenie. Ale ja si myslím presne to isté, čo vravia všetci ostatní, že práca sestier je nezastupiteľná. A preto som pripravený so svojimi vedomosťami alebo svojím entuziazmom pre túto vec prispieť do takej debaty. Ďakujem pekne.
Vašečka, Richard, poslanec NR SR (2020-02-25):
Ďakujem veľmi pekne všetkým za reakcie. Nemám žiaden problém s rôznymi názormi, aj s opačnými, ale ak, Martin Poliačik, povieš, že čo je normálnosť, tak, Martin, obávam sa, že väčšina ľudí si bude dávať veľký pozor na to, čo ty nazývaš normálne, a drvivá väčšina Slovákov nesúhlasí s tým, čo ty označuješ za normálnosť. A pravdepodobne – pri všetkej skromnosti – bude skôr súhlasiť so mnou alebo s ďalšími kolegami, ktorí sme tu už dvakrát ústavnou väčšinou jasne odmietli Istanbulský dohovor. Ďalšia vec, ktorá ma fascinuje, je dobré, že je táto rozprava, že to vyláka takéto vaše tvrdenia. Nebudem citovať, kto to povedal, ale v reakcii na mňa zaznelo, že neboj sa, GREVIO po tebe nepôjde, keď nebudeš toto a tamto. Čože? Aké GREVIO? Čo si to dovoľujú? Po mne môžu ísť slovenské orgány, ak prekročím zákony v Slovenskej republike, nie nejaká organizácia nikým nevolená. To je drzosť voči Slovensku a voči poslancovi Národnej rady! Takisto ďalšie neuveriteľné tvrdenie: Téma Istanbulského dohovoru tu bude bez ohľadu na to, ako sa vyjadrí Slovenská republika. Zbláznili sme sa? To znamená, že vy tvrdíte, že Národná rada, to je úplne fuk, ako sa k tomu vyjadrí, a vy tu budete s takýmto niečím chodiť? To sú pekné odhalenia! A že vraj poďme sa zoberať spoločnými riešeniami. Poďme. Ale Istanbulský dohovor evidentne nie je spoločné riešenie a zďaleka ani nie väčšinové. Prestaňme kecať a začnime sa venovať tým ohrozeným ženám, deťom, starším, slabším, skutočným problémom ľudí. A povedať ešte na záver perličku, riešiť si svoje problémy na Slovensku, to nie je cesta. Ja som presvedčený a verím tomu, že najlepšia cesta je, aby naozaj v prvom rade my na Slovensku sme si riešili svoje problémy. A keď sme súčasťou medzinárodného spoločenstva, uznávame to, čo je spoločné celej civilizácii a kultúre, ale nie nenormálnosti a chorotám.
Číž, Miroslav, podpredseda NR SR (2015-05-21):
Ako posledný riadne prihlásený ústne do rozpravy vystúpi pán poslanec Viskupič. Má slovo.
Laššáková, Jana, podpredsedníčka NR SR (2015-04-24):
Pán poslanec s reakciou, Novotný, nech sa páči.
Muňko, Dušan, poslanec NR SR (2024-02-07):
Budem reagovať len na vás. Povedal som vám, že ste naskočili na stejný vlak, ako tu predvádzalo OĽANO plus SaS-ka. Chcem sa vrátiť aj k pani prezidentke. Keby pani prezidentka bola vtedy odvolala, keď odvolávala pána Matoviča, vypísala predčasné voľby, tak dneska nie sú verejné financie v tom stave, v akom sú. A už keď nie, tak potom pri ďalšej, keby bola nepo... nepoverila pána Ódora, ale boli by bývali predčasné voľby, tak sme mali čas pripraviť zákony kvalitne. Vy hovoríte, že tu neboli, tak určite. Štátny rozpočet, ja som presviedčal našich, aby sme išli na provizórny rozpočet. Viete, prečo sme nešli na provizórny rozpočet? Pretože splácanie úveru v prvom kvartály taký, aký je, čiže my sme ratingovali to, čo si presne povedal, ratingové agentúry by nám to boli spočítali. Preto je ten dlh taký, aký je. A tento dlh, ktorý narobila predchádzajúca vláda, budú dnes splácať táto vláda. Bude splácať ďalšie dve alebo tri vlády. A pri tých, pri tejto politike, ktorú robíte, neviem si predstaviť, kde to bude smerovať. Vy hovoríte o Ficovi, že to je predsedu vlád, predseda vlády. Predseda vlády, respektíve bývalý opozičný politik povedal, že sa bude zaoberať špeciálnym, špeciálnym prokurátorom a že špeciálnu prokuratúru zrušíme. To sme dali do volebného programu. Kde je špeciálna prokuratúra, v ktorom štáte európskom. Špeciálna prokuratúra mala byť aj u nás dávno zrušená. Nehovoriac o tom, že stále tu omínate sa. Veď tri a pol roka ste mali čas každému, komu padni, zavrieť, vyšetriť. Ak nevyšetríte ten prípad do jedného roka, viete veľmi dobre, hlavne právnici, čo vyšetríte. Nič dohromady. A stále tu omieľate veci, ktoré nie sú pravdivé, to je celá vec. Vyjadrujete sa v skrátenom legislatívnom konaní. Miesto toho zabíjame tu čas, aby sme sa venovali to, čo ľudia potrebujú. Potrebujeme dať zákon ob... (Prerušenie vystúpenia časomerom.)
Jurinová, Erika, podpredsedníčka NR SR (2014-12-12):
Pán poslanec Viskupič.
Raši, Richard, poslanec NR SR (2013-10-24):
Ďakujem pekne. Pán poslanec Galko, ja v reakcii budem voľne pokračovať a prečítam ten mail ešte raz všetkým a, samozrejme, prečítam ho tak, ako ste poslali, aby si všetci uvedomovali, aký ste cynik a ako vás nič nezaujíma, len prospech a popularita vlastnej strany. Najprv ste povedali vo svojej reakcii na moje vystúpenie, že, „mňa nezaujíma onkológia“, to si môžte prehrať a pozrieť. A potom ste poslali, citujem: „Úplne skvelé otázky, toto chyťme a držme sa toho. Mali by sme dať tlačovú správu s týmito otázkami a informáciu, že sme ich zaslali na MZ, ale len ju pripravme a dajme ju, až keď tento cirkus okolo SPP trocha ochabne, aby nezanikla.“ Čiže pre vás je prednejší politický zisk a ste ochotný počkať a zneužiť tragédiu, kým prebehne kauza SPP. Naozaj, vy nemáte čo moralizovať a vy nemáte čo poslancom v Národnej rade hovoriť. A to sa ešte nevraciam ku rámcovej zmluve na vozidlový park za štyri roky na 9 mil. eur, na dodávke plynu bez súťaže, všetko pod vaším vedením, alebo na lego skladačke. Naozaj, vy nemáte morálne právo sa tu ku komukoľvek ozývať. Ďakujem pekne.
Pčolinský, Peter, poslanec NR SR (2016-09-13):
... na nejakú... Ďakujem.
Žiga, Peter, minister hospodárstva SR (2018-12-04):
Nechcel som reagovať, pretože kolegovia poslanci nepriniesli žiaden rozvoj tejto debate, ale musím zareagovať na pána poslanca Jurzycu. Pán poslanec, niekedy je mlčať zlato, pretože vôbec nerozumiete o tom, čo ste hovorili, absolútne nerozumiete. A vyjadrujete sa k veci, naštudujte si to najprv. Prečítajte... (Reakcia z pléna.) Poproste, poproste pána kolegu Galeka, on vám to vysvetlí (reakcia z pléna), čo je dodávateľ poslednej inštancie. Potom si to preštudu..., keď si to preštudujete, veľmi rád si s vami sadnem vzadu a môžme o tom diskutovať. Žiaľ, nepochopili ste inštitút dodávateľa poslednej inštancie... (Reakcia z pléna a prerušenie vystúpenia predsedajúcim.)
V. Palko, poslanec: (2008-03-26):
Pán predseda, mne je jasné, že ak Národná rada rozhodne, že referendum nebude, tak nebude. Ale pýtam sa, prečo sa o tejto otázke nemá v parlamente ani len rokovať? A o čom vlastne sa má rokovať. Navrhujem zaradiť tento bod do programu dneska začínajúcej schôdze Národnej rady a navrhujem, aby tento bod... (Prerušenie vystúpenia časomierou.)
Košútová, Magda, poslankyňa NR SR (2013-05-21):
Ďakujem pekne. Pán predseda, dajte, prosím, hlasovať o bode číslo 3 z informácie.
Hrušovský, Pavol, podpredseda NR SR (2011-09-08):
Panie poslankyne, páni poslanci, rokovací poriadok umožňuje vzniesť námietku voči konaniu poslanca, ak sa dopustil disciplinárneho priestupku. Prosím, urobte tak. Mandátový a imunitný výbor je tým, ktorý môže vecne posúdiť konanie poslanca. Odporúčam využiť túto právomoc. Pán poslanec Novotný, máte slovo. Nech sa páči, pán poslanec Kaliňák.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Marosz, nech sa páči.
Figeľ, Ján, podpredseda NR SR (2012-07-25):
Ďakujem pekne. Chcem sa spýtať, či sa niekto chce prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce sa k nej vyjadriť pán navrhovateľ? Nech sa páči.
Zmajkovičová, Renáta, podpredsedníčka NR SR (2013-12-03):
S faktickými poznámkami traja poslanci, štyria. Uzatváram možnosť prihlásiť sa s faktickou poznámkou. Pán poslanec Kadúc.
Bernaťák, Tibor, poslanec NR SR (2018-06-18):
Pán poslanec Dostál, dostanete sa za chvíľočku k slovu, ja budem veľmi krátky. Ja som v piatok na konci schôdze, keď sa tento bod prerokoval, nestihol povedať ešte jednu zásadnú vec, že tento zákon je za niečo, nie proti niečomu, a to niečo je transparentnosť, transparentnosť, transparentnosť nakladania s finančnými prostriedkami, ktoré strany získajú zo štátneho rozpočtu v prípade, ak získali viac ako 3% vo voľbách do Národnej rady Slovenskej republiky. Takisto chcem zdôrazniť, že sme ochotní rokovať s každým, aj s koaličnými, aj s opozičnými partnermi, ktorí by chceli nejakým spôsobom prispieť k stransparentneniu nakladania s finančnými prostriedkami zo strany jednotlivých strán, takže sme otvorení naozaj o akýchkoľvek návrhoch, prípadne úpravách diskutovať. To tu vyhlasujem. Zároveň chcem poďakovať aj niektorým už opozičným poslancom, ktorí povedali, že tento návrh zákona, nepovedali priamo, že je dobrý, ale že dá sa s ním pracovať, to znamená v preklade, je dobrý, takže ja aj ostatných kolegov poprosím vo vystúpeniach, aby zbytočne neútočili sprava-zľava, zhora-zdola a neviem ako, predpokladám aj pán Dostál za chvíľočku bude. Ja by som vás naozaj poprosil skôr k veci a vecne argumentovať, a nie vyťahovať kadejaké veci, o ktorých sme už 300-krát hovorili a 500-krát sme ich argumentovali. Takže ja naozaj ďakujem a očakávam vecnú diskusiu.
Sulík, Richard, predseda NR SR (2010-07-09):
Ďakujem. Nech sa páči, pán Kaliňák.
Kalist, Peter, poslanec NR SR (2010-09-09):
Dobre, to je všetko. Ďakujem.
P. Paška, predseda NR SR: (2010-03-03):
(Hlasovanie.) 134 prítomných, 78 za, 46 proti, 10 sa zdržalo. Tieto body sme schválili.
Viskupič, Jozef, poslanec NR SR (2016-03-23):
Nuž, myslím si, že predtým sme tu mali jedného vysokého matematika, ktorý hovoril o tom, že v tom výbore pre miesto, v ktorom žiadal pán poslanec Beblavý, by sa čísla zmenili. Všetci už vieme, že to tak nie je. A pán Procházka teda s tým, že nás nazval, že by sme mali si teda zopakovať čosi alebo niečo si uvedomiť, tak mohol by si to zrátať na prstoch. Tuná ale v tomto ľudskoprávnom výbore by sme mali problém. Predpokladám, že budeme musieť spraviť nejakú tú zmenu. Ja chcem apelovať na to, aby nie veľkorysosť, podľa mňa je to normálna ľudská slušnosť, aby sme sa kúsok zastavili a porozmýšľali nad tým, že naozaj niekto chce dodržať sľub voličom a chce a pýta si prácu a chce tú prácu robiť tam, kde pôsobil – či už v profesionálnom živote, alebo počas kreácie volebných programov. A mať na mysli, že treba dodržať sľuby voličom, je veľmi dôležité. Takže podporujem aj váš návrh, akurát budeme musieť vymyslieť tie počty, aby sme urobili aj tým pomerom parlamentných, resp. výborových väčšín zadosť.
J. Vaľová, poslankyňa: (2009-12-01):
Druhá vec, ktorú chcem povedať, trošku so žargónom. Hovoríte, že vaši bývalí kolegovia sú takisto na balkóne a nikdy vám nič nepovedali. No boli ste tam takisto osem rokov pri vláde, vaši bývalí kolegovia z ministerstva vnútra takisto vám nepovedali, aké boli problémy, takže si myslím, že my sa snažíme tieto problémy odstraňovať, keďže tento zákon sme momentálne predložili. A čo sa týka zástupcu primátora. Ja si veľmi dobre spomínam na precedensy, ktoré momentálne boli v mestách a v mnohých mestách, kde dokonca rozhodovala prokuratúra a súdy, v Banskej Bystrici, v Michalovciach, v Bardejove, tam nerozhodovali súdy, kde bolo vážne, kde primátori tvrdili, že môžu mať jedného zástupcu, iní tvrdili, že môžu mať dvoch zástupcov. Čiže myslím si, že aj tento zákon jasne rieši, že môžu byť dvaja zástupcovia, ktorí môžu vykonávať, tak ako boli zvolení, svoju funkciu. A, prosím vás pekne, myslím si, nerozprávajte takéto veci, že primátor si sám určí zástupcu. Primátor vlastne navrhne zástupcu, tak ako to bolo doteraz, a volia ho poslanci. Takže určite tu nerobíme z primátora niekoho, kto bude o všetkom sám rozhodovať a poslanecká práca, samozrejme, je aj o tom, že poslanci chodia medzi občanov. Je aj o tom, že kedykoľvek majú vstup voľný na mestský úrad a podobne. Takže ja si myslím, že je to správne, aby mohli mať primátori dvoch zástupcov, pretože skutočne sa rozširujú tieto kompetencie, a viem, že to skončilo v bývalom období až na súdoch, až na rôznych oznámeniach o tom, či môže byť jeden, alebo dvaja zástupcovia. Ďakujem.
Blanár, Juraj, podpredseda NR SR (2022-09-27):
Pán poslanec Stančík.
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 78 za, 22 proti, 35 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. Budeme hlasovať.
Blanár, Juraj, podpredseda NR SR (2023-03-15):
Ďakujem, pán spravodajca. Otváram rozpravu o tomto bode programu. Konštatujem, že písomnú prihlášku som neobdržal pred otvorením tohto bodu, preto sa pýtam, kto má záujem teraz sa prihlásiť ústne do rozpravy, môže tak urobiť. Konštatujem, že nikto sa nehlási do rozpravy, preto vyhlasujem rozpravu za uzavretú. Chcem sa spýtať pána navrhovateľa o záverečné slovo. Pán spravodajca taktiež nie. Takže budeme hlasovať o tomto bode programu dnes o sedemnástej hodine. Ďakujem pánovi ministrovi aj pánovi spravodajcovi a prerušujem rokovanie o tomto bode programu. Vážené panie poslankyne, páni poslanci, keďže asi sa, predpokladám, že bude asi aká taká rozprava k tomuto bodu, ktorý sme pred chvíľou prerušili, a keďže tak nebolo, tak chvíľočku by som teraz vyhlásil prestávku, pretože mám informáciu, že pán minister, poverený pán minister Ján Budaj je na ceste, aby mohol predložiť zákon, ktorý práve teraz máme v poradí. Takže vyhlasujem prestávku do príchodu pána ministra. Mám informácie, že by to malo byť do desiatich minút. Myslím, že je to korektnejšie ako keby sme nechali prepadnúť tento bod. Ďakujem za pochopenie a vyhlasujem prestávku do príchodu pána ministra asi desať minút, aby to bolo ohraničené. Hej? Ďakujem. (Prestávka.)
Susko, Boris, poslanec NR SR (2020-12-03):
Ďakujem pekne za slovo. Vážený pán predsedajúci, vážený pán minister, vážené dámy, páni, mám interpeláciu pre ministra školstva, ktorá vychádza z podnetov občanov, ktoré som dostal vo veci neotvorenia 2. stupňa základných škôl, stredných škôl, gymnázií a učilíšť, keď k tomuto nie sú žiadne opodstatnené dôvody. Zatvorené školy sú v rozpore s medicínskymi faktami a oficiálnymi odporúčaniami oficiálnych európskych štruktúr. Väčšina európskych krajín napriek horšej epidemiologickej situácii nechala školy otvorené pre všetkých. Slovensko je aktuálne podľa údajov UNESCO jednou zo 7 členských krajín, v ktorých väčšina detí do školy nechodí. Som presvedčený, že rozhodnutie vlády Slovenskej republiky a krízového štábu o neotvorení škôl je výsledkom politického konfliktu, kde sú rukojemníkmi deti, mládež a ich právo na vzdelanie. Ako budete, pán minister, túto situáciu riešiť? Ďakujem. A ešte by som chcel poprosiť, pán predsedajúci, v zmysle § 130 ods. 2 vzhľadom na to, že ide naozaj o mimoriadne naliehavú situáciu a otázku, aby sme uplatnili odpoveď na interpeláciu v lehote 15 dní. Ďakujem.
Zmajkovičová, Renáta, podpredsedníčka NR SR (2012-12-05):
Pán poslanec Uhliarik s reakciou, nech sa páči.
Figeľ, Ján, podpredseda NR SR (2014-06-27):
Ďakujem pekne. Otváram všeobecnú rozpravu, do ktorej som písomne nedostal žiadnu prihlášku. Pýtam sa, či sa niekto hlási ústne. Nie je tomu tak. Takže vyhlasujem všeobecnú rozpravu týmto aj za skončenú. Pán navrhovateľ, chcete sa ešte vyjadriť? (Reakcia navrhovateľa.) Spravodajca? Nie. Prerušujem rokovanie o tomto bode programu. Máme tu skupinu návrhov, kde chýbajú buď predkladatelia, alebo spravodajkyňa. Chcem sa spýtať, je tu niekto z ľudskoprávneho výboru? Dobre. Tak budeme pokračovať v prerušenej rozprave v prvom čítaní o návrhu poslanca Petra Osuského na vydanie zákona, ktorým sa mení a dopĺňa zákon č. 270/1995 Z. z. o štátnom jazyku, je to tlač 1011. Poprosím teraz poslanca Petra Osuského, aby zaujal miesto určené pre navrhovateľov, a spravodajcu za výbor pre kultúru a médiá. Pán poslanec, poprosím vás, Béla Bugár, aby sme mohli prikročiť k dokončeniu otvorenej rozpravy. Vo štvrtok vystúpili... (Reakcia z pléna.) Pre kultúru a médiá, pardon. Nech sa páči. Vyhlasujem krátku prestávku. (Prestávka.) (Po prestávke.)
Hort, Milan, podpredseda NR SR (2010-10-13):
Do rozpravy je ďalej prihlásený pán poslanec Ondrej Dostál. Nech sa páči.
M. Hort, podpredseda NR SR: (2010-02-05):
Dávam slovo spoločnej spravodajkyni z ústavnoprávneho výboru poslankyni Jane Laššákovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči.
Hrnčiar, Andrej, podpredseda NR SR (2018-11-28):
Osem faktických poznámok. Nech sa páči, pán poslanec Uhrík.
Kondrót, Maroš, poslanec NR SR (2014-10-17):
Ďakujem pekne. Vážená pani predsedajúca, vážené plénum Národnej rady, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o energetickej efektívnosti a o zmene a doplnení niektorých zákonov, ktorý máme ako tlač 1114, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením č. 1298 z 10. septembra 2014 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť ústavnoprávny výbor svojím uznesením č. 497 zo 7. októbra 2014, Výbor Národnej rady pre financie a rozpočet č. 334 zo 7. októbra 2014 a Výbor Národnej rady Slovenskej republiky pre hospodárske záležitosti svojím uznesením č. 347 zo 7. októbra 2014. Pod bodom IV. sa nachádza 34 pozmeňujúcich a doplňujúcich návrhov, o ktorých bude gestorský výbor navrhovať hlasovať súčasne, spoločne s odporúčaním gestorského výboru tieto návrhy schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o energetickej efektívnosti a o zmene a doplnení niektorých zákonov schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 357 zo 14. októbra 2014. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pani predsedajúca, ďakujem, skončil som.
Čaučík, Marián, poslanec NR SR (2023-12-18):
Ďakujem pekne, kolegyne a kolegovia, za vaše faktické poznámky. Krátko aspoň zareagujem. Pani poslankyňa Tina Gažovičová, ste poďakovali za dôkladné zmapovanie, čo v tej novele je, a pán poslanec Spišiak povedal, že ho fascinuje, ako každý rečník vystúpi z iného uhla pohľadu k tomuto. Áno, presne toto musíme robiť, ak nám ide o to, aby sme prijímali dobré zákony a dobrú legislatívu. A toto je zásadná novela, ktorá vstupuje do 21 zákonov, a preto musíme postupne a dobre zmapovať, aký dosah do štátnych inštitúcií to bude mať. Naozaj je škoda, že to musíme riešiť takto po dlhých večeroch a najmä bez náležitej pozornosti ľudí a inštitúcií, ktorí by to naozaj mali riešiť, ktorí by nám mali dať na stôl dobré riešenia. Pán poslanec Szalay, povedali ste, dali ste otázku, že či ideme po, či po tej ceste, po ktorej ideme, sa dostaneme do cieľa. A toto je pre mňa kľúčová otázka. Možno také ministerstvo športu a cestovného ruchu by bolo naozaj dobré, ale my naozaj nevieme a takýmto spôsobom sa ani nedozvieme, či áno, alebo nie, či ideme dobrou cestou. Poslanec Peter Stachura spomenul chatbot v Ázii, ktorý pomáha rozlíšiť, či je správna ozajstná, alebo fejková. Tu v tomto prípade tým chatbotom by mal byť štandardný legislatívny proces, ktorý nám pomôže toto rozlíšiť, ktorý tu, bohužiaľ, nie je. Pán poslanec Alojz Hlina povedal, že lajtmotívom všetkého, čo tu prežívame, je, že preháňate. Dovoľte mi zakončiť malou interakciou z minulej stredy s jedným starším pánom dôchodcom, ktorý sa zaujíma o politiku a telefonuje alebo píše, v stredu večer mi napísal, že ešte je zasadnutie Národnej rady, tak som napísal, že do dvadsiatej štvrtej. Povedal: „Netreba to preháňať, v noci rokujú len zlodeji.“
Jurinová, Erika, podpredsedníčka NR SR (2013-02-07):
Vážené pani poslankyne, vážení páni poslanci, pokračujeme v rokovaní siedmeho dňa 14. schôdze Národnej rady Slovenskej republiky v prerušenom prvom čítaní o návrhu poslancov Miroslava Beblavého a Magdalény Vášáryovej na vydanie zákona, ktorým sa mení a dopĺňa zákon č. 13/1993 Z. z. o umeleckých fondoch, tlač 316. Prosím pána poslanca Beblavého, počkajte, ktorý včera návrh zákona uviedol, aby zaujal miesto určené pre navrhovateľov, a pána spravodajcu. Vy chcete aj vystúpiť zároveň? Nerozumiem.